VOTUL PRIN CORESPONDENŢĂ

ABSTRACT

În statele membre ale Uniunii Europene, dreptul de vot se exercită în diferite modalităţi, practic fiecare stat stabilind în mod distinct, printr-o lege, procedurile electorale. 
Deşi se consideră că prezentarea în faţa urnelor şi votarea constituie o îndatorire cetăţenească şi o dovadă de responsabilitate politică din partea alegătorilor, prezentul studiu analizează reglementările pe care unele ţări europene  le-au stabilit în vederea  exercitării dreptului de vot prin corespondenţă.
 Votul prin corespondenţă se referă la o modalitate de votare prin care buletinele de vot sunt distribuite şi/sau retrimise prin poştă de către alegători, în contrast cu votul exercitat personal la secţiile de votare sau prin mijloace electronice (e-mail)
.
Acesta se adresează persoanelor care nu îşi pot exprima votul personal, datorită unei dizabilităţi fizice sau absenţei din localitate. Votul prin corespondenţă este disponibil alegătorilor la cerere (uneori cu restricţii) în multe ţări democratice, în special în cele care au un sistem de vot obligatoriu
.
Dintre statele membre ale Uniunii Europene, votul prin corespondenţă este reglementat în Belgia, Germania, Marea Britanie, Spania, Lituania, Estonia, Slovacia, Suedia, Danemarca, Portugalia. Pentru aceste ţări, s-au analizat condiţiile cerute de lege pentru votul prin corespondenţă, precum şi principalele reguli de  procedură.
În Cehia, Ungaria, Croaţia, Andorra, Georgia, Letonia, Macedonia, Israel, Serbia, Turcia, Cipru, Polonia nu există reglementări privind votul prin corespondenţă. 
În continuare, prezentăm reglementările din state membre ale Uniunii Europene privind votul prin corespondenţă (partea I) şi state care nu sunt membre ale Uniunii Europene (partea a II-a), precum şi link-uri cu legislaţia relevantă.

I. REGLEMENTĂRI  JURIDICE  PRIVIND  EXERCITAREA  DREPTULUI  DE  VOT  PRIN  CORESPONDENŢĂ ÎN STATE MEMBRE ALE UNIUNII EUROPENE
BELGIA
a) Condiţii 
Votul este obligatoriu şi exercitarea datoriei electorale este personală. Din acest motiv, articolul 130  din Codul electoral prevede restituirea de către stat a cheltuielilor de deplasare pentru alegătorii care nu mai sunt rezidenţi în localitatea în care sunt înscrişi pe listele electorale.

Votul prin corespondenţă, introdus prin Legea din 7 martie 2002, care a modificat Codul electoral şi care a intrat în vigoare cu ocazia alegerilor legislative desfăşurate la 18 mai 2003, este rezervat numai cetăţenilor belgieni cu reşedinţa într-un alt stat
.

b) Procedura

Birourile electorale principale, însărcinate cu imprimarea buletinelor, biroul principal de circumscripţie pentru alegerea Camerei şi biroul principal de provincie pentru alegerea Senatului trimit cetăţeanului belgian domiciliat în străinătate, prin intermediul consulatului, la domiciliu, un plic electoral conţinând:

· un plic de răspuns inscripţionat cu adresa biroului;

· un buletin de vot introdus într-un plic alb;

· un formular pe care alegătorul trebuie să-l completeze cu datele sale de identificare şi să-l semneze;

· instrucţiunile care trebuie urmate pentru exprimarea votului şi trimiterea plicului electoral la adresa biroului. 

Plicurile electorale trebuie să ajungă la adresa biroului electoral principal, respectiv din Belgia. Pentru această modalitate de vot, alegătorul domiciliat în străinătate nu primeşte nicio scrisoare de convocare. 

Birourile electorale destinatare deschid plicurile pe măsura primirii lor şi păstrează plicurile albe, conţinând buletinul de vot, bine închise, până la începutul operaţiunilor de numărare a voturilor (în ziua de duminică la ora 14.00).

Operaţiunile de numărare a acestor buletine de vot nu pot începe decât după ce au fost amestecate cu celelalte buletine de vot din respectivele birouri.

Voturile exprimate în acest mod sunt numărate împreună cu cele exprimate pe buletinele alegătorilor domiciliaţi în Belgia.

GERMANIA

Legea privind alegerile pentru Bundestag din 7 mai 1956, cu modificările ulterioare, este singura Lege electorală federală
,  reglementarea celorlalte alegeri fiind de competenţa Landurilor. Această lege federală permite alegătorilor care nu pot să se prezinte la vot în persoană să voteze prin corespondenţă. 

O ordonanţă precizează condiţiile de aplicare a legii. Ordonanţa  cuprinde în special dispoziţii referitoare la alegătorii care trăiesc sau muncesc în instituţii medicale sau sociale. Aceşti alegători au posibilitatea să voteze la locul de muncă.

 Legile şi ordonanţele electorale ale landurilor conţin dispoziţii asemănătoare.

a)    Condiţii
Articolul 25 din ordonanţă precizează că un alegător înscris pe listele electorale poate cere un permis de vot, pentru a vota prin corespondenţă, dacă:

-          are un motiv important care-l împiedică să se prezinte la secţia de votare în ziua alegerilor;
-         s-a mutat şi nu este înscris pe listele electorale de la noua sa adresă;
-         are motive profesionale sau personale care-l împiedică să se prezinte la secţia de votare.
  
b)    Procedura
Pentru a cere un permis de vot, alegătorul trebuie să se prezinte personal la secţia de votare din localitatea sa sau să trimită o cerere scrisă, care poate fi transmisă în orice modalitate (telegramă, fax, mesagerie electronică etc). Cererile telefonice nu sunt admise. Este posibilă, totuşi, depunerea cererii printr-o terţă persoană, cu condiţia ca aceasta să deţină o procură scrisă. 

Se recomandă alegătorului să  prezinte cererea sa cât mai devreme posibil. În caz de boală, cererea poate fi  primită şi cu 15 ore înaintea zilei scrutinului. 
În principiu, permisul de vot este predat personal alegătorului.  În caz de necesitate, el poate fi trimis prin poştă sau predat unui terţ mandatat.
Documentul este însoţit de  materialele necesare votării şi de un plic poştal, pe care figurează referinţele serviciilor electorale care au eliberat permisul de vot, numărul permisului şi circumscripţia electorală.
Pentru a vota prin corespondenţă, alegătorul trebuie să pună într-un plic preimprimat şi pretimbrat permisul de vot, datat şi semnat, ca şi plicul care conţine buletinul de vot. Dacă alegătorul este reprezentat de o  terţă persoană, se menţionează datele persoanei respective şi că aceasta va vota în locul lui.  Alegătorul trimite acest plic prin  poştă, plic care trebuie să sosească cel târziu cu 18 ore  înaintea zilei stabilite pentru alegeri. În situaţia în care alegătorul ia personal permisul şi materialul destinat votării de la serviciile electorale locale, el poate vota pe loc.  
MAREA BRITANIE

 Votul prin corespondenţă a fost introdus pentru prima dată prin Legea privind reprezentarea poporului din 1918, pentru angajaţii împiedicaţi prin natura meseriei lor să voteze într-o secţie de votare (de exemplu, forţele armate care activau peste hotare la sfârşitul Primului Război Mondial).

A urmat apoi Legea privind reprezentarea poporului din 1945, care a reglementat în mod temporar votul prin corespondenţă al alegătorilor aflaţi în timpul serviciului.
Votul prin corespondenţă nu a fost extins la populaţia civilă până la adoptarea Legii privind reprezentarea poporului din 1948 care a acordat dreptul de a vota prin corespondenţă atât personalului de serviciu, cât şi anumitor grupări de civili. 
În 1999, sistemul votului prin corespondenţă era considerat destul de complex, datorită numărului de condiţii care trebuiau îndeplinite pentru ca dreptul la vot prin corespondenţă să fie acordat. Un grup de lucru privind procedurile electorale a publicat un raport în octombrie 1999 şi a recomandat ca votul prin corespondenţă să fie permis la cerere, iar solicitarea şi procedurile de vot prin corespondenţă să fie simplificate. 
Aceste recomandări au fost implementate prin Legea privind reprezentarea poporului din 2000
 şi Regulamentele privind reprezentarea poporului (Anglia şi Ţara Galilor) din 2001
, care au modificat reglementările privind votul prin corespondenţă din 16 februarie 2001. Principala modificare a fost introducerea votului prin corespondenţă la cerere
, fără a mai fi nevoie să se invoce un motiv pentru aceasta. 
Potrivit prevederilor Legii administraţiei electorale din 2006
, toţi alegătorii care optează pentru votul prin corespondenţă trebuie să specifice anumite date personale, atât atunci când solicită votul prin corespondenţă, cât şi când îl trimit. Înregistrarea semnăturii şi a datei lor de naştere este utilă pentru a verifica buletinul de vot şi a oferi  securitate suplimentară împotriva fraudei electorale
.

a)    Condiţii 
Normele de aplicare a Legii electorale au modificat condiţiile votului prin corespondenţă. Alegătorii  absenţi sau cei care se află în imposibilitate de a se prezenta personal la vot în ziua scrutinului  sunt autorizaţi să voteze prin corespondenţă, dacă au formulat o cerere în acest sens. Astfel, înaintea alegerilor legislative din 2001, 3,8% din alegătorii Marii Britanii au primit un dosar de vot prin corespondenţă.
Cererile de vot prin corespondenţă pot fi depuse şi aprobate pe o perioadă nelimitată, limitată sau la anumite alegeri.

Votul prin corespondenţă este permis pentru toate tipurile de alegeri, pe o perioadă limitată sau nelimitată.

Orice cetăţean aflat pe listele electorale poate solicita votul prin corespondenţă, fără a trebui să îndeplinească anumite condiţii. 

         
          b) Procedura
Buletinele de vot prin corespondenţă se trimit după ora 5 p.m. în a unsprezecea zi dinaintea datei alegerilor acelor alegători care au solicitat votul prin corespondenţă (5 p.m. din această zi este termenul limită pentru primirea cererilor privind votul prin corespondenţă). Buletinele de vot prin corespondenţă pot fi trimise prin poştă personalului însărcinat cu organizarea alegerilor, la departamentul serviciilor electorale din birourile administraţiilor locale aflate în circumscripţia electorală sau unei secţii de votare din circumscripţia electorală în ziua alegerilor
. 
Atunci când solicită votul prin corespondenţă, alegătorul trebuie să completeze data naşterii şi semnătura. I se cere să ofere aceste date personale pentru a fi verificat de personalulul însărcinat cu organizarea alegerilor la primirea buletinului de vot, ca măsură pentru prevenirea fraudei electorale.
SPANIA

Legea organică nr. 5 din 19 iunie 1985 privind regimul electoral general, cu completările şi modificările ulterioare, prevede  posibilitatea votului prin corespondenţă, pentru două categorii de alegători.
a) Condiţii

Categoriile de alegători care pot vota prin corespondenţă sunt:
-         cei care prevăd că nu vor fi în localitate în ziua votării;
-         cei care nu pot, din motive obiective, să se prezinte la secţia de votare.
 
b)    Procedura
Alegătorul trebuie să ceară dovada înscrierii pe listele electorale. El poate formula cererea personal, la orice oficiu poştal, pe un formular eliberat de  acesta. În acelaşi timp cu cererea sa, el prezintă un document de identitate, pentru ca să i se poată verifica semnătura.
Persoanele bolnave sau cu dizabilităţi pot realiza acest demers prin acordarea unei procuri, eliberate de un notar, către o terţă persoană, în măsura în care un  certificat medical, eliberat gratuit, confirmă starea lor de sănătate.
Oficiile poştale transmit dosarele cu  cererile comisiei însărcinate cu verificarea operaţiunilor electorale. Aceasta controlează înscrierea celor care cer exercitarea dreptului de vot prin corespondenţă pe listele electorale, adnotând această solicitare, pentru ca persoana interesată să nu voteze direct în ziua scrutinului, şi trimite alegătorului, printr-o scrisoare recomandată cu confirmare de primire, buletinul şi plicul necesar votării, dovada înscrierii pe listele electorale şi, de asemenea, un document explicativ al procedurii de vot. Confirmarea de primire trebuie semnată personal de alegător.

Această expediere poate avea loc între a 34-a zi care urmează convocării alegătorilor şi a 6-a zi care precede scrutinul.

Alegătorul votează utilizând documentele care i-au fost furnizate şi le expediază înaintea celei de a 3-a zi care precede alegerile.

Oficiul poştal trebuie să păstreze toată corespondenţa adresată secţiei de votare până în ziua scrutinului. Oficiul poştal înscrie această corespondenţă în registre ad-hoc, care sunt puse la dispoziţia comisiei însărcinate cu verificarea operaţiunilor electorale.
LITUANIA

Votul prin corespondenţă se utilizează în toate alegerile.

La începutul anului 2007, Parlamentul a adoptat modificarea legilor electorale
 şi, implicit, a regulilor privind votul prin corespondenţă. Prevederile anterioare au stipulat că cetăţenii care nu puteau să vină la secţiile de votare în ziua alegerilor (din motive medicale sau pentru că au părăsit localitatea) aveau posibilitatea să participe la alegeri votând în avans prin corespondenţă. Votul prin corespondenţă a fost posibil la toate oficiile poştale din ţară în timpul orelor de program, în zilele de miercuri, joi şi vineri dinaintea datei alegerilor, care este întotdeauna duminica.

Din 2007, prevederile menţionate au fost modificate datorită îngrijorărilor legate de fraudele electorale raportate în mod repetat în timpul procedurilor de vot prin corespondenţă. 

Condiţii

Votul prin corespondenţă a rămas posibil doar pentru cei aflaţi în instituţii de îngrijire medicală, socială sau sub pază datorită stării de sănătate sau vârstei, care îndeplinesc serviciul militar, civil ori muncesc pe bază de contract în operaţiunile militare internaţionale, se află în arest sau execută o pedeapsă cu închisoarea. Votul prin corespondenţă este posibil doar la oficiile poştale special amenajate pentru votul prin corespondenţă în instituţiile sau locurile menţionate. Votul prin corespondenţă are loc în zilele de miercuri, joi şi vineri dinaintea datei desfăşurării alegerilor
.

În privinţa celorlalţi alegători care nu pot să vină în secţiile de votare în ziua alegerilor din motive particulare, votul prin corespondenţă a fost înlocuit cu votul în avans
. Acesta trebuie organizat în incintele  pregătite anticipat pentru votare, aflate în clădirea primăriei din respectiva circumscripţie electorală. Dacă aceasta cuprinde mai multe localităţi, votul în avans trebuie organizat în toate aceste localităţi. Votul în avans trebuie să aibă loc de la amiază până la 8 p.m. în zilele de miercuri şi joi dinaintea datei organizării alegerilor. 

În plus, posibilitatea votului la domiciliu
 a fost acordată următoarelor persoane: alegători cu dizabilităţi, alegători cu incapacitate de muncă temporară, alegători cu vârste de peste 70 de ani, dacă datorită stării de sănătate nu sunt capabili să vină la secţia de votare pentru a vota în ziua alegerilor şi dacă au solicitat să voteze, iar forma votului este stabilită de Comisia Electorală Centrală. Comisiile electorale care elaborează şi revizuiesc listele cu alegătorii care votează la domiciliu au dreptul de a primi informaţii în legătură cu persoanele cu dizabilităţi de la Oficiul de Stat pentru Fondul de Asigurări Sociale sau de la birourile sale teritoriale şi informaţii despre persoanele cu incapacitate temporară de muncă de la instituţiile de îngrijire medicală. Comisiile electorale nu pot transmite aceste informaţii şi trebuie să le folosească doar pentru întocmirea şi revizuirea listelor de alegători care votează la domiciliu.

De asemenea, alegătorii care au plecat în străinătate au dreptul de a vota în cadrul misiunilor diplomatice sau oficiilor consulare ale Republicii Lituania în timpul orelor de program, conform art. 70 din Legea privind alegerile parlamentare. 
Nu există reglementări speciale pentru evitarea fraudei electorale în cazul votului prin corespondenţă. Există însă prevederi generale în legile electorale
.

ESTONIA

a) Condiţii
Votul prin corespondenţă se aplică în cazul alegerilor parlamentare, pentru Parlamentul European şi al referendumurilor
 alegătorilor aflaţi permanent sau al celor care se află temporar în străinătate.

b) Procedura
Alegătorul trebuie să depună o cerere scrisă la cea mai apropiată reprezentanţă diplomatică din străinătate şi să ataşeze o copie de pe cartea sa de identitate. Apoi, alegătorului i se trimit o listă electorală, două plicuri speciale şi un buletin de vot. Alegătorul marchează buletinul de vot şi îl introduce în plicul interior (nemarcat). Apoi introduce plicul nemarcat în plicul exterior. Pe acesta, alegătorul îşi scrie numele, CNP-ul şi domiciliul (ultimul se aplică doar în cazul alegătorilor aflaţi temporar în străinătate) şi trimite plicul prin poştă reprezentanţei diplomatice.

După ce plicurile cu buletinele de vot au ajuns în Estonia, Comisia Electorală Naţională le verifică pentru a se asigura că niciun alegător nu a votat de mai multe ori şi că toţi alegătorii care au votat prin corespondenţă sunt eligibili.

SLOVACIA

Votul prin corespondenţă este permis doar în cazul alegerilor parlamentare desfăşurate la nivel naţional, conform Legii nr. 333/2004 privind alegerea Consiliului Naţional al Republicii Slovace. A fost introdus pentru prima dată la alegerile din 2006.

a) Condiţii

Dreptul de a vota prin corespondenţă se acordă cetăţenilor slovaci care au domiciliul în străinătate ori sau celor care ştiu că se vor afla în străinătate în ziua alegerilor.

b) Procedura

Cetăţeanul care doreşte să voteze prin corespondenţă trebuie să formuleze o cerere pentru a fi adăugat pe o listă specială de alegători, nu mai târziu de 50 de zile înainte de data alegerilor. O anumită circumscripţie electorală, care se ocupă de voturile prin corespondenţă trebuie să trimită toate listele electorale şi câte un plic gol de răspuns celor care au solicitat votul prin corespondenţă, în termen de 35 de zile înaintea datei alegerilor.

Legea nu prevede metode speciale de evitare a fraudelor în cazul votului prin corespondenţă.

SUEDIA
Legea electorală (2005:837)
 care conţine prevederi privind alegerile legislative, locale şi europarlamentare, stabileşte diferite modalităţi de vot în Capitolul 7, Secţiunea 1, printre care se află şi "votul prin mesager sau scrisoare", în anumite situaţii.

a) Condiţii

Cap. 7, secţiunile 11-15 din Legea electorală conţin prevederi speciale privind votul prin corespondenţă. Conform secţiunii 11, acesta este o alternativă aflată la dispoziţia alegătorilor aflaţi în străinătate sau în trafic extern. 
b) Procedura

Secţiunile 12-15 reglementează în detaliu voturile prin corespondenţă, modul în care sunt trimise şi procedurile de la Autoritatea Electorală Centrală şi comisiile electorale locale.

Reglementările privind primirea voturilor prin corespondenţă de către comisiile electorale sunt prevăzute în Cap. 8, secţiunile 11-13 din Legea electorală.

Până în decembrie 2005, votul prin corespondenţă a fost reglementat printr-o lege distinctă. În aprilie 2003, guvernul a numit o comisie de anchetă, cu sarcina de a pregăti un proiect  pentru noua lege electorală. Sarcina comisiei includea, printre altele, să verifice dacă votul prin corespondenţă poate fi menţinut şi, dacă da, să încorporeze aceste prevederi în noua lege electorală. Experienţa de la alegerile din 2002, când votul prin corespondenţă a fost disponibil tuturor alegătorilor pentru prima dată a arătat că s-a înregistrat o proporţie sporită de voturi prin corespondenţă respinse, iar Guvernul a conchis că votul prin corespondenţă este asociat cu un număr de dezavantaje, incluzând dificultăţi în menţinerea unei verificări adecvate a identităţii alegătorului şi în păstrarea secretului buletinului de vot. S-a subliniat că, în cazul în care comisia ar fi găsit că votul prin corespondenţă trebuie menţinut, ar trebui să sugereze şi îmbunătăţirea securităţii votului prin corespondenţă.

În raportul său final, comisia a sugerat că dreptul de a vota prin corespondenţă trebuie păstrat şi încorporat în noua lege electorală. Comisia a subliniat că votul prin corespondenţă poate fi descris ca forma de votare cea mai puţin sigură, iar procedura este relativ complicată, din moment ce este îndeplinită fără nicio posibilitate de asistenţă din partea autorităţilor electorale. Totuşi, comisia a relevat că este întotdeauna o problemă de compensaţii şi că votul prin corespondenţă poate fi justificat de faptul că acordă alegătorilor din străinătate dreptul de a participa la alegeri (SOU 2004:111)
.
DANEMARCA

Votul prin corespondenţă este reglementat ca un vot în avans.
Se utilizează la alegerile locale, regionale şi generale, precum şi la referendumuri.

a) Condiţii

Conform secţiunii 53 din Legea privind alegerile parlamentare
, orice alegător care este împiedicat să ajungă la secţia de votare în ziua alegerilor poate vota în avans la orice birou naţional de înregistrare din Danemarca. Nu se cere nicio documentaţie în legătură cu motivul pentru care alegătorul este împiedicat să ajungă la secţia de votare în ziua alegerilor.

b) Procedura

Alegătorul trebuie să se prezinte cu cartea de identitate la orice birou naţional de înregistrare din Danemarca, indiferent de locul său de domiciliu. Alegătorul primeşte aici un buletin de vot şi votează. Este posibil ca cel în cauză să voteze de mai multe ori. În acest caz, este validat ultimul vot exprimat. Votul în avans se poate exprima în ultimele trei săptămâni dinaintea datei alegerilor, cel târziu în ultima zi din săptămâna dinaintea datei alegerilor.

PORTUGALIA

Votul prin corespondenţă este reglementat şi se utilizează în cadrul alegerilor prezidenţiale, parlamentare, regionale, locale, europarlamentare şi al referendumurilor.

a) Condiţii

Votul prin corespondenţă este limitat la alegătorii aflaţi permanent sau temporar în străinătate.

b) Procedura

La alegerile parlamentare, alegătorii aflaţi în străinătate au dreptul de a vota prin corespondenţă şi de a strânge şi număra voturile rezidenţilor străini. Dreptul la vot este permis doar alegătorului aflat pe lista electorală de la consulatele generale sau secţiile consulare ale ambasadelor din localitatea în care îşi are domiciliul/reşedinţa, cu condiţia existenţei a 4 până la 230 de membri în circumscripţia respectivă.

În toate celelalte alegeri, alegătorii votează în baza înscrierii lor pe listele electorale întocmite la alegerile anterioare.

După ce plicurile cu buletinele de vot au ajuns în Portugalia, Comisia Electorală Naţională le verifică pe toate, pentru a se asigura că niciun alegător nu a votat de mai multe ori şi că toţi alegătorii care au votat prin corespondenţă sunt eligibili.
GRECIA

Conform art. 51 alin. (4) din Constituţie:

Alegerile parlamentare se organizează simultan la nivel naţional. Problemele care ţin de exercitarea dreptului de vot de către cetăţenii aflaţi în străinătate pot fi reglementate printr-o lege adoptată cu o majoritate de două treimi din numărul total al parlamentarilor. În privinţa acestor persoane, principiul organizării simultane a alegerilor nu împiedică exercitarea dreptului lor de a vota prin corespondenţă sau prin alte mijloace adecvate, în condiţiile în care numărarea voturilor şi anunţarea rezultatelor au loc o dată cu cele de la nivel naţional.
Deşi Constituţia prevede posibilitatea votului prin corespondenţă, legea specială nu a intrat încă în vigoare. 
SLOVENIA
Legislaţia electorală prevede posibilitatea de a vota prin corespondenţă.

Votul prin corespondenţă se aplică în cazul alegerilor prezidenţiale, parlamentare, europarlamentare, locale şi a referendumurilor.
a) Condiţii
Legea privind alegerile parlamentare prevede că următoarele categorii de alegători sunt eligibili pentru a vota prin corespondenţă:
· persoanele aflate în căminele de bătrâni, care nu au domiciliul permanent în căminele de bătrâni şi
· alegătorii care se află la tratament în spital, dacă informează comisia electorală regională sau locală despre aceasta, nu mai târziu de 10 zile înaintea datei alegerilor;

· alegătorii înscrişi în registrul electoral, care nu au domiciliul permanent în Slovenia, pot vota prin corespondenţă sau printr-un organ reprezentativ al consulatului diplomatic al Sloveniei, dacă statul în care îşi au reşedinţa permite acest vot sau acesta este prevăzut printr-un acord între state. Un buletin de vot împreună cu lista candidaţilor este trimis acestor alegători;
· alegătorii care în ziua alegerilor parlamentare se află în străinătate deoarece au o reşedinţă temporară acolo pot vota prin corespondenţă sau la o misiune diplomatică sau un oficiu consular al Sloveniei, dacă informează despre aceasta Comisia Electorală Naţională nu mai târziu de 30 de zile înaintea datei alegerilor şi dacă statul în care îşi au reşedinţa permite acest vot sau acesta este prevăzut printr-un acord interstatal.
Conform Legii privind alegerile locale, următoarele categorii de alegători sunt eligibile pentru votul prin corespondenţă:
· persoanele aflate în căminele de bătrâni, care nu au domiciliul permanent în căminele de bătrâni şi
· alegătorii care primesc tratament în spital,
dacă informează Comisia electorală locală respectivă nu mai târziu de 7 zile înaintea datei alegerilor (art. 79 din Legea privind alegerile locale).
Prevederile Legii privind alegerile parlamentare care se aplică voturilor prin corespondenţă din străinătate şi la oficiile reprezentanţelor diplomatice ale Sloveniei nu se aplică alegerilor locale (art. 80 din Legea privind alegerile locale).
Legea privind referendumul şi iniţiativa cetăţenească prevede posibilitatea votului prin corespondenţă în conformitate cu prevederile Legii privind alegerile parlamentare. Posibilitatea de a vota prin corespondenţă din străinătate se aplică doar în cazul referendumurilor de la nivel naţional, nu şi al celor de la nivel local, dacă alegătorii informează Comisia Electorală Naţională despre aceasta nu mai târziu de 15 zile înaintea datei alegerilor.
Legea privind alegerile prezidenţiale şi Legea privind alegerile europarlamentare prevăd votul prin corespondenţă în conformitate cu prevederile Legii privind alegerile parlamentare.
b) Procedura

În cazul votului prin corespondenţă, alegătorii care sunt eligibili pentru a vota astfel trebuie să informeze Comisia Electorală Naţională despre intenţia lor, în termenul prevăzut de lege. Votul prin corespondenţă se desfăşoară în ziua anterioară datei alegerilor. Buletinul de vot este acceptat dacă alegătorul care îşi exprimă votul prin corespondenţă ataşează un card de vot semnat. Comisia Electorală stabileşte rezultatul voturilor prin corespondenţă luând în considerare buletinele de vot primite prin poştă până la amiază în ziua următoare datei alegerilor, cu excepţia buletinelor de vot din străinătate, în cazul cărora termenul este extins. Atunci când se stabilesc rezultatele voturilor prin corespondenţă, sunt luate în calcul buletinele de vot primite prin poştă până la amiaza celei de a opta zi după data alegerilor. 
Curtea Constituţională a stabilit că erau puncte slabe în reglementarea obligatorie, din moment ce nu era reglementat pe ce bază Comisia Electorală poate determina, în stabilirea rezultatelor votului prin corespondenţă, dacă buletinele de vot au fost trimise în timp util, condiţie necesară pentru validitatea lor. Curtea Constituţională a subliniat că legislaţia obligatorie trebuie să ţină cont că în stabilirea rezultatelor votului prin corespondenţă, trebuie pusă la dispoziţia Comisiei Electorale documentaţia pe hârtie pentru stabilirea unor rezultate credibile ale alegerii. Astfel, Curtea Constituţională a stabilit că plicurile cu buletine de vot, care ajung la Comisia Electorală competentă prin corespondenţă, trebuie să aibă un timbru poştal sau o documentaţie înăuntru, care să indice data trimiterii prin poştă. Buletinele de vot care sosesc prin poştă şi ale căror plicuri nu întrunesc condiţiile menţionate sunt anulate.
Nu există reglementări speciale privind evitarea fraudelor electorale în cazul votului prin corespondenţă.
În Finlanda, nu este permis votul prin corespondenţă. Dacă un cetăţean nu poate vota în ziua alegerilor, există posibilitatea votului în avans sau la domiciliu, dar acestea nu se desfăşoară prin corespondenţă
.

În Franţa, votul prin corespondenţă a fost abrogat prin Legea nr. 75-1329 din 31 decembrie 1975. A fost înlocuit de votul prin procură, reglementat prin art. L 71 - L 78 din Codul electoral
.
În Italia, votul prin corespondenţă este reglementat de Legea nr. 459/2001 şi se aplică în cazul referendumurilor abrogative şi constituţionale
.

II. REGLEMENTĂRI  JURIDICE  PRIVIND  EXERCITAREA  DREPTULUI  DE  VOT  PRIN  CORESPONDENŢĂ ÎN STATE CARE NU SUNT MEMBRE ALE UNIUNII EUROPENE
NORVEGIA

a) Condiţii
Votul prin corespondenţă este permis doar în anumite situaţii. Este un vot exprimat în avans de cetăţenii aflaţi în străinătate. Alegerile parlamentare şi locale se organizează conform Legii privind reprezentarea poporului nr. 57 din 28 iunie 2002 şi Regulamentelor din 2 ianuarie 2003. Regulile privind votul în avans în străinătate sunt prevăzute în Capitolul 8 din Lege şi în Capitolul 6 din Regulamente. Capitolul 11 din Manualul alegerilor cuprinde o scurtă prezentare a acestor prevederi
.
 Există două moduri de a vota în avans în afara regatului:
· în prezenţa unui membru al comisiei electorale;
· prin votul prin corespondenţă.

b) Procedura
Procedura votului prin corespondenţă este descrisă în Secţiunea 28 din Regulamente. Alegătorul introduce buletinul de vot în plic şi pe acesta într-un alt plic, pe care îşi trece numele, ultima adresă din Norvegia şi data naşterii/CNP-ul, numele şi adresa Comisiei Electorale, ora şi locul votării. Alegătorul trebuie să semneze plicul pe care îşi trece datele. Dacă este posibil, un martor trebuie să confirme că informaţiile de pe plic sunt corecte. Alegătorul trebuie apoi să trimită votul la Comisia Electorală.
BOSNIA ŞI HERZEGOVINA
Legea electorală
 reglementează dreptul cetăţenilor de a vota prin corespondenţă.

Votul prin corespondenţă se utilizează în toate tipurile de alegeri: generale
 (parlamentare şi prezidenţiale) şi locale.

a) Condiţii

Dreptul de a vota prin corespondenţă se acordă refugiaţilor din Bosnia şi Herzegovina aflaţi în străinătate, permanent sau temporar
.

b) Procedura

Înaintea fiecărei alegeri, Comisia Electorală Centrală întreprinde o campanie de informare privind alegerile următoare
.
Pentru cetăţenii care trăiesc în străinătate, Comisia publică un Ghid privind votul în străinătate şi un formular de solicitare.

Acestea se distribuie de către Ministerul Afacerilor Externe şi misiunilor diplomatice şi consulare asociaţiilor cetăţenilor din Bosnia şi Herzegovina aflaţi în străinătate şi organizaţiilor guvernamentale şi neguvernamentale care lucrează pe probleme legate de refugiaţi şi migraţie.

Legea prevede metode speciale pentru evitarea fraudei electorale în cazul votului prin corespondenţă
.
ELVEŢIA

Legea federală permite votul prin corespondenţă în toate alegerile federale şi în referendumuri, această modalitate de vot fiind folosită şi de cantoane.

În 1994, Camerele federale au modificat legislaţia privind alegerile federale cu scopul de a permite tuturor alegătorilor elveţieni să voteze, fie mergând la secţia electorală, fie votând prin corespondenţă, fără a depune o cerere specială. Votul prin corespondenţă a cunoscut rapid o mare popularitate, mai întâi în zonele urbane. În 1998, 44% din voturi au fost exprimate prin corespondenţă la nivel naţional, iar în 2005 peste patru cincimi din alegători (81,49%) au votat prin corespondenţă la alegerile federale.

Votul prin corespondenţă se utilizează la toate nivelurile naţionale, cu excepţia micilor comune, la toate alegerile şi referendumurile.
Condiţii

Toţi alegătorii au dreptul şi posibilitatea de a vota prin corespondenţă
.

 Art. 8 alin. (1) din Legea federală privind drepturile politice
 cere cantoanelor să prevadă instrucţiuni care să împiedice abuzurile
. 

LIECHTENSTEIN

a) Condiţii

Legislaţia electorală reglementează votul prin corespondenţă.

Alegătorii pot vota prin corespondenţă cu ocazia alegerilor parlamentare, locale sau a referendumurilor.
b) Procedura

Alegătorii care doresc să voteze prin corespondenţă pot proceda astfel în termen de două săptămâni înaintea alegerilor, fără o solicitare sau explicaţie preliminară, folosind buletinele de vot şi materialele trimise tuturor alegătorilor de către consiliile locale.

Voturile prin corespondenţă trebuie să ajungă la comisiile electorale locale înaintea începerii votului şi trebuie însoţite de o declaraţie semnată, conform căreia buletinul de vot reprezintă voinţa alegătorului.
RUSIA

Conform Legii federale a Federaţiei Ruse nr. 67-FZ din 12 iunie 2002 privind garanţiile fundamentale ale drepturilor electorale şi dreptul cetăţenilor Federaţiei Ruse de a participa la referendum (art. 64), legiuitorului local i se acordă dreptul de a include prevederi privind votul prin corespondenţă în legea federală.
 Procedura

Procedura votului prin corespondenţă la alegerile şi referendumurile regionale, precum şi la alegerile şi referendumurile locale sunt reglementate de către Comisia Electorală Centrală din Federaţia Rusă până la adoptarea unei legi federale privind aceste probleme.
Hotărârea Comisiei Electorale Centrale din Federaţia Rusă nr. 20/144-4 din 7 august 2003 privind procedura temporară aplicată în cazul votului prin corespondenţă în alegerea organelor puterii de stat din Federaţia Rusă şi administraţiilor autonome locale poate fi accesată pe site-ul Comisiei Electorale Centrale din Federaţia Rusă
 .
CANADA

Votul prin corespondenţă se practică în toate alegerile federale. Se foloseşte încă de la începutul anilor '70 şi a fost extins în anii '90. Poate fi utilizat de către toţi alegătorii, iar opţiunea de a vota prin corespondenţă nu necesită justificare. 
Legea electorală reglementează procesul electoral la nivel federal. Ea permite folosirea buletinelor de vot speciale, care acordă alegătorilor dreptul să-şi exprime votul înaintea datei alegerilor sau a referendumului.
Legea reglementează exclusiv alegerile federale, pe cele generale şi referendumurile. Preşedintele Oficiului Electoral poate adapta procedurile privind buletinele de vot speciale pentru a se aplica alegerilor parţiale, dacă primeşte instrucţiuni în acest sens.
Legislaţia provinciilor reglementează procedurile privind buletinele de vot speciale în alegerile de la nivelul provinciilor.
a) Condiţii

Orice alegător care nu poate vota la data alegerilor sau a unui referendum poate vota folosind un buletin de vot special, care este apoi trimis prin poştă. Toţi alegătorii trebuie să fie cetăţeni canadieni. Votul pe buletine de vot speciale este reglementat de Partea a 11-a din Legea electorală (Reglementări privind votul special)
. Aceasta se aplică următoarelor categorii de alegători:

· militarii (includ civilii angajaţi ca profesori sau personalul administrativ din şcolile forţelor armate canadiene dinafara ţării);
· alegătorul angajat în administraţia publică federală sau în administraţia publică a unei provincii numit în afara ţării;

· cetăţeanul canadian aflat în serviciul unei organizaţii internaţionale în care Canada este membră şi care este numit în afara ţării;
· cetăţeanul care are reşedinţa în străinătate de mai puţin de cinci ani, dar care intenţionează să se întoarcă în calitate de rezident;

· alegătorii aflaţi în închisoare;

· orice alt alegător din Canada care doreşte să voteze conform Părţii 11.
Orice alegător care doreşte să voteze pe buletine speciale trebuie să aibă o adresă de reşedinţă sau domiciliu permanent în Canada. Votul alegătorului va fi apoi numărat în respectiva circumscripţie electorală.
b) Procedura
O dată ce a fost stabilită data alegerilor, cetăţeanul trebuie să se înregistreze cât mai curând posibil. Aceasta se realizează prin obţinerea unui formular numit „cerere de înregistrare şi buletin special”. Alegătorii pot obţine aceste formulare în diferite modalităţi, prin poştă, telefon sau website-ul privind alegerile din Canada. Aceste formulare trebuie însoţite de o fotocopie pentru dovedirea identităţii şi o adresă de domiciliu sau reşedinţă obişnuită din Canada. Organul însărcinat cu organizarea alegerilor verifică identitatea alegătorului şi stabileşte circumscripţia sa electorală. Alegătorii care sunt autorizaţi să voteze pe buletine speciale primesc un dosar personalizat de vot care conţine articole şi instrucţiuni de care alegătorul va avea nevoie pentru a-şi completa şi trimite buletinul de vot.
Pentru a vota folosind un buletin special, alegătorii trebuie să îndeplinească anumite condiţii generale:
· să-şi completeze înregistrarea la vot pe buletine speciale cât mai curând posibil şi să se asigure că aceasta este primită de către Comisia Electorală nu mai târziu de 6 p.m. din joia dinaintea datei alegerilor;
· să cunoască numele candidaţilor din circumscripţia electorală pentru care vor vota în alegeri. Buletinele de vot speciale sunt completate folosind mai curând un nume al candidatului decât afilierea politică. Referendumurile necesită ca fiecare întrebare să fie tipărită pe un buletin diferit, iar alegătorul completează cu DA sau NU;

· să completeze şi să semneze declaraţia din dosar. Declaraţia cere cetăţeanului să confirme că numele său este identic cu cel tipărit şi că alegătorul va vota o singură dată în procesul electoral respectiv. Alegătorul completează apoi numele candidatului ales sau, în cazul referendumului, marchează cu DA sau NU. Buletinul este sigilat într-o serie de plicuri care vin împreună cu dosarul electoral şi care sunt trimise prin poştă conform instrucţiunilor din dosarul electoral;
· acei alegători care votează în afara circumscripţiei electorale obişnuite trebuie să aloce timp suficient pentru ca buletinul de vot special să ajungă la Comisia Electorală din Ottawa la 6 p.m. sau mai devreme (ora estică standard) din ziua alegerilor sau a referendumului;
· alegătorii care votează în circumscripţia lor electorală trebuie să se asigure că buletinul de vot special completat parvine comisiei electorale competente înainte de închiderea urnelor în acea circumscripţie electorală în ziua alegerilor
.
c) Metode de prevenire a fraudei electorale în cazul votului prin corespondenţă
O dată  aprobată cererea alegătorului de a vota pe buletine de vot speciale, cetăţeanul poate vota doar în acest mod. Alegătorului respectiv nu i se mai permite să voteze la secţiile de votare obişnuite sau în avans. Militarii sunt exceptaţi de la această regulă: ei pot alege să voteze personal la o secţie de votare pentru civili, dacă locuiesc în aceeaşi circumscripţie electorală notificată în declararea domiciliului pe care au făcut-o la înregistrarea lor. Alegătorii militari pot proceda astfel, dacă nu au votat încă folosind regulile privind votul special.
Comisia Electorală adună listele cu alegătorii înregistraţi din fiecare circumscripţie electorală care aleg să voteze pe buletine de vot speciale şi le trimit la oficiile electorale înaintea votului în avans şi înaintea zilei de votare. Aceste liste includ informaţii privind numele şi prenumele, domiciliul şi adresa de corespondenţă a alegătorilor care votează pe buletine de vot speciale. Oficiile electorale indică pe lista alegătorilor că aceştia au optat să voteze pe buletine de vot speciale, astfel încât să-i împiedice să voteze de două ori. 
În Islanda, votul prin corespondenţă este permis şi este reglementat de  Legea nr. 24/2000 privind alegerile parlamentare
. 
Se aplică în cazul alegerilor parlamentare, prezidenţiale şi locale.
În Statele Unite ale Americii, buletinul de vot este trimis prin poştă la domiciliul alegătorului, care îl completează şi îl retrimite prin poştă. Această procedură elimină condiţiile angajării de personal la secţiile de votare, putând avea ca rezultat economii serioase pentru contribuabili. Materialele de vot pot fi trimise prin Servicul Poştal al Statelor Unite, fără a plăti vreo taxă.
În Australia, alegătorii, care lipsesc de la domiciliu sau nu se află într-o rază de 8 kilometri a secţiei de votare de care aparţin, sunt eligibili pentru votul prin corespondenţă. În aceeaşi situaţie se află şi cei care nu pot ajunge în ziua alegerilor la secţiile de votare datorită bolii, infirmităţii sau stării prenatale.
� � HYPERLINK "http://en.wikipedia.org/wiki/Postal_voting" ��http://en.wikipedia.org/wiki/Postal_voting�


   � HYPERLINK "http://www.idea.int/vt/postal_voting_internet_voting.cfm" ��http://www.idea.int/vt/postal_voting_internet_voting.cfm�


� Elveţia, Australia, Belgia 


� Un alt sediu al materiei este Ordinul ministrului Serviciului Public Federal de Interne din 20 martie 2003 privind modelul plicurilor şi al formularului de identificare utilizat pentru belgienii care locuiesc în străinătate şi votează prin corespondenţă în timpul alegerilor pentru Camerele legislative federale, publicat în Monitorul Oficial al Begiei din 4 aprilie 2003, disponibil la următoarea adresă: � HYPERLINK "http://www.ejustice.just.fgov.be/mopdf/2003/04/04_1.pdf" ��http://www.ejustice.just.fgov.be/mopdf/2003/04/04_1.pdf�


� � HYPERLINK "http://www.ibz.rrn.fgov.be/fileadmin/user_upload/Elections/fr/forms/note_generale_elections_ch_senat_v040407.pdf" ��http://www.ibz.rrn.fgov.be/fileadmin/user_upload/Elections/fr/forms/note_generale_elections_ch_senat_v040407.pdf�


�Disponibilă în ediţie bilingvă (germană – franceză) la adresa � HYPERLINK "http://archiv.jura.uni-saarland.de/BIJUS/wahlgesetz/" ��http://archiv.jura.uni-saarland.de/BIJUS/wahlgesetz/� 


� � HYPERLINK "http://www.legislation.gov.uk/ukpga/2000/2/introduction" ��http://www.legislation.gov.uk/ukpga/2000/2/introduction� (vezi Secţiunea 12)


� � HYPERLINK "http://www.legislation.gov.uk/uksi/2001/341/introduction/made" ��http://www.legislation.gov.uk/uksi/2001/341/introduction/made� (vezi Partea a IV-a)


�� HYPERLINK "http://www.electoralcommission.org.uk/__data/assets/pdf_file/0004/83371/Part-C-Final-Proofs-ok-web.pdf" ��http://www.electoralcommission.org.uk/__data/assets/pdf_file/0004/83371/Part-C-Final-Proofs-ok-web.pdf�


� HYPERLINK "http://www.electoralcommission.org.uk/__data/assets/electoral_commission_pdf_file/0018/13257/Absent-voting-in-Great-Britain-2008-03.pdf" ��http://www.electoralcommission.org.uk/__data/assets/electoral_commission_pdf_file/0018/13257/Absent-voting-in-Great-Britain-2008-03.pdf�


� Disponibilă la adresa � HYPERLINK "http://www.opsi.gov.uk/acts/acts2006/ukpga_20060022_en_1" ��http://www.opsi.gov.uk/acts/acts2006/ukpga_20060022_en_1�


� � HYPERLINK "http://www.electoralcommission.org.uk/__data/assets/pdf_file/0008/68723/R_and_T-PV-verification-and-rejection-report-V05-signedoff.pdf" ��http://www.electoralcommission.org.uk/__data/assets/pdf_file/0008/68723/R_and_T-PV-verification-and-rejection-report-V05-signedoff.pdf�


� În Marea Britanie alegerile sunt organizate de către administraţiile locale, nu de către o instituţie electorală centrală, Comisia electorală naţională având sarcina de a da îndrumări administratorilor electorali.


� Legea privind alegerile parlamentare


   � HYPERLINK "http://www3.lrs.lt/pls/inter3/dokpaieska.showdoc_l?p_id=375269" ��http://www3.lrs.lt/pls/inter3/dokpaieska.showdoc_l?p_id=375269�


   Legea privind alegerile prezidenţiale


   � HYPERLINK "http://www3.lrs.lt/pls/inter3/dokpaieska.showdoc_l?p_id=375933" ��http://www3.lrs.lt/pls/inter3/dokpaieska.showdoc_l?p_id=375933�


   Legea privind alegerile pentru Parlamentul European


   � HYPERLINK "http://www3.lrs.lt/pls/inter3/dokpaieska.showdoc_l?p_id=375934" ��http://www3.lrs.lt/pls/inter3/dokpaieska.showdoc_l?p_id=375934�


   Legea privind alegerile consiliilor locale


   � HYPERLINK "http://www3.lrs.lt/pls/inter/dokpaieska.showdoc_l?p_id=377608&p_query=&p_tr2" ��http://www3.lrs.lt/pls/inter/dokpaieska.showdoc_l?p_id=377608&p_query=&p_tr2�=


   Legea privind organizarea şi desfăşurarea referendumului


   � HYPERLINK "http://www3.lrs.lt/pls/inter/dokpaieska.showdoc_l?p_id=326189" ��http://www3.lrs.lt/pls/inter/dokpaieska.showdoc_l?p_id=326189�


� Procedura votului prin corespondenţă este reglementată de art. 67 din Legea privind alegerile parlamentare


� Procedura este descrisă de art. 671 din Legea privind alegerile parlamentare


� Procedura este descrisă de art. 671 din Legea privind alegerile parlamentare


� Art. 5, 51, 38, 39 din Legea privind alegerile parlamentare


� � HYPERLINK "http://www.vvk.ee/general-info/legal-acts" ��http://www.vvk.ee/general-info/legal-acts�


� � HYPERLINK "http://www.sweden.gov.se/sb/d/6822/a/64445" ��http://www.sweden.gov.se/sb/d/6822/a/64445�


� Rapoartele oficiale ale guvernului suedez sunt disponibile numai în limba suedeză.


� � HYPERLINK "http://www.ft.dk/~/media/Pdf_materiale/Pdf_publikationer/English/valgloven_eng_web_samlet%20pdf.ashx" ��http://www.ft.dk/~/media/Pdf_materiale/Pdf_publikationer/English/valgloven_eng_web_samlet%20pdf.ashx� (partea a 8-a – Votul în avans)


� Nu există texte legale în materie în limba engleză sau franceză.


� Legea electorală, cap. 5 � HYPERLINK "http://www.finlex.fi/en/laki/kaannokset/1998/en19980714.pdf" ��http://www.finlex.fi/en/laki/kaannokset/1998/en19980714.pdf�


� � HYPERLINK "http://www.legifrance.gouv.fr/affichCode.do;jsessionid=579F5320D66A83319972B45380B69EA1.tpdjo06v_2?idSectionTA=LEGISCTA000006164059&cidTexte=LEGITEXT000006070239&dateTexte=20101105" ��http://www.legifrance.gouv.fr/affichCode.do;jsessionid=579F5320D66A83319972B45380B69EA1.tpdjo06v_2?idSectionTA=LEGISCTA000006164059&cidTexte=LEGITEXT000006070239&dateTexte=20101105�


� http://www.interno.it/mininterno/export/sites/default/en/themes/elections_and_refer


enda/Italian_voters_residing_abroad.html


� � HYPERLINK "http://www.regjeringen.no/upload/KRD/Kampanjer/valgportal/valgmedarbeidere/Valghandbok/Election_Manual_2009.pdf" �http://www.regjeringen.no/upload/KRD/Kampanjer/valgportal/valgmedarbeidere/Valghandbok/Election_Manual_2009.pdf� 


� � HYPERLINK "http://www.oscebih.org/documents/25-eng.pdf" ��http://www.oscebih.org/documents/25-eng.pdf�


� Alegerile generale se desfăşoară:


La nivel naţional (pentru preşedinţia Bosniei Herzegovina şi Camera Reprezentanţilor din Bosnia şi Herzegovina);


La nivel regional: preşedinţia Republicii Srpska, Adunarea Naţională a Republicii Srpska, Camera Reprezentanţilor Federaţiei Bosnia şi Herzegovina;


La nivel cantonal în Federaţia Bosnia şi Herzegovina: zece Adunări cantonale.


� Art. 3.15, 3.16, 3.17, 5.21, 5.22, 5.28 din Legea electorală


� Art. 1.4, 1.5, 3.15, 3.16, 3.17, 5.21, 5.22 şi 5.28 din Legea electorală


� Art. 3.15, 5.21, 5.22, 5.28 şi cap. 6 (Protecţia dreptului electoral) din Legea electorală


   Codul penal din Bosnia şi Herzegovina – art. 150 - 155


   � HYPERLINK "http://www.sudbih.gov.ba/files/docs/zakoni/en/Criminal_Code_of_BH_eng.pdf" ��http://www.sudbih.gov.ba/files/docs/zakoni/en/Criminal_Code_of_BH_eng.pdf�


� Procedura de vot este descrisă la:


   � HYPERLINK "http://www.kroepfli.ch/xVote/20041122_2114.pdf" ��http://www.kroepfli.ch/xVote/20041122_2114.pdf�


   � HYPERLINK "http://www.lausanne.ch/view.asp?DocId=20146" ��http://www.lausanne.ch/view.asp?DocId=20146�


   � HYPERLINK "http://www.port-valais.ch/VotationsCommentVoter.htm" ��http://www.port-valais.ch/VotationsCommentVoter.htm�


� � HYPERLINK "http://www.admin.ch/ch/f/rs/161_1/a8.html" ��http://www.admin.ch/ch/f/rs/161_1/a8.html�


� Exemple de legi cantonale


în cantonul Valais :


   Ordonanţa 160.102 privind votul prin corespondenţă, art. 16


   � HYPERLINK "http://www.vs.ch/public/public_lois/fr/Pdf/160.102.pdf" ��http://www.vs.ch/public/public_lois/fr/Pdf/160.102.pdf�


   Legea 160.3 pentru aplicarea legii federale privind drepturile politice, art. 2


   � HYPERLINK "http://www.vs.ch/public/public_lois/fr/Pdf/160.3.pdf" ��http://www.vs.ch/public/public_lois/fr/Pdf/160.3.pdf� 


în cantonul Jura :


    Legea privind drepturile politice, art. 18


    � HYPERLINK "http://www.lexfind.ch/dta/7757/3/pdf_loi_166926.pdf" ��http://www.lexfind.ch/dta/7757/3/pdf_loi_166926.pdf�


    Ordonanţa de punere în aplicare a Legii privind drepturile politice, art. 21 şi urm.


    � HYPERLINK "http://www.lexfind.ch/dta/8204/3/pdf_loi_132759.pdf" ��http://www.lexfind.ch/dta/8204/3/pdf_loi_132759.pdf�


� � HYPERLINK "http://zoom.cikrf.ru/zoom/NewQuery.asp/" \o "http://zoom.cikrf.ru/zoom/NewQuery.asp/" �http://zoom.cikrf.ru/zoom/NewQuery.asp� (exclusiv în limba rusă)


� � HYPERLINK "http://laws.justice.gc.ca/eng/E-2.01/index.html?noCookie" ��http://laws.justice.gc.ca/eng/E-2.01/index.html?noCookie�


� Lista completă a categoriilor de alegători şi modalitatea de votare pe buletine de vot speciale este disponibilă la adresa


�HYPERLINK "http://www.elections.ca/content.aspx?section=vot&dir=bkg&document=ec90540&lang=e"��http://www.elections.ca/content.aspx?section=vot&dir=bkg&document=ec90540&lang=e�


�� HYPERLINK "http://eng.domsmalaraduneyti.is/laws-and-regulations/english/parliamentray-elections-to-the-althing/" ��http://eng.domsmalaraduneyti.is/laws-and-regulations/english/parliamentray-elections-to-the-althing/�

